Es nachted scho und s'schneieled,  du liebi Zyt, ganz grüsli,  de Chlaus leid jetzt sin Mantel aa,  und bschlüsst druf no sis Hüüsli.  Er holt de Schlitte us em  Schopf,  spannt s'Eseli gschwind dra,  und laded d'Säck und d'Ruete uuf,  won är für d'Chind mues haa.  Hü Trämpeli, seid är, s'isch Ziit,  de Wäg is Städtli isch no wiit.  Mier händ hüt Obig gar vill z'tue,  hü, Trämpeli, lauf artig zue.  Wie sind die Säck so dick und schwär,  wer chund ächt d'Ruete über, wer?  De Chlaus weiss alles ganz genau,  drum, Chinde, bitte, folged au.